Here is a page extracted from Wikipedia that may contain CSS, HTML, and a lot of unformatted text.

Title: Tierra de Campos
Content: Tierra de Campos ye una comarca natural de Castiella y Leyón que s'estendilla per as provincias de Zamora, Valladolit, Palencia y Leyón.

Historia 
O suyo orichen ye los clamatos Campos de Galicia (Campus Gallaeciae) que mes tardi reciben o nombre de Campos Goticos (Campi Gothici u Campi Gothorum), zona d'especial importancia t'o Reino Visigodo de Toledo, con capital historica en Palencia y posterior centro territorial d'o Reino de Leyón.

Municipios

Historia 

Os suyos primers habitants van estar os vacceus, va estar ocupata per os romanos y dimpués per os visigodos, prenendo o nombre de Campos Goticos (Campi Gothorum), de dó deriva o suyo nombre actual. En l'epoca musulmana va pasar a estar un disierto mugant entre los cristianos a lo norte y os musulmans a lo sud y, en a metat d'o sieglo IX va principiar a ser repoblata per Ordoño I d'Asturias. Muga entre Leyón y Castiella mientres a Baixa Edat Meya. A primera referencia a Tierra de Campos va ir en as Cronicas d'Alifonso X o Sabio.

En tiempos medievals y renaxentistas va estar o granero de Castiella y per tanto d'Espanya pus os suyos suleros burosos yeran muit aptos t'o cautivo d'os cerials, o cual va producir o suyo esplendor. D'ista epoca datan os grans molimentos que se pueden veyer en beluns d'os suyos lugars mes impotants. Con l'arribada d'a mecanización y o femato mineral t'os cerials, a suye impotancia economica va estar mingua, a la que va siguir un gran espoblación que encara contina.

En referencia a la suya historia muderna, en as anyadas 60 y 70, se va producir una gran emigración ent'as zonas ricas y industrias de l'Estato Espanyol, principalment a lo País Basco, Barcelona y Madrit, deminuyendo asinas o suyo numero d'habitants.

Vinclos externos 
 Mancomunidat de Tierra de Campos
 Asociación Colectivo t'o Desembolique Rural de Tierra de Campos

Comarcas de Palencia
Comarcas de Valladolit
Comarcas de Zamora